Веса Паспалеева
Стягайте шейните

chitanka.info

Дядо Мраз надува

ледната духалка,

вече е готова

дългата пързалка.

Стягайте шейните,

палави момчета!

Пак игра ще падне

с лудите крачета.

Гуглите сложете,

топли ръкавички,

да не ви премръзнат

малките ръчички.

Съмне ли, веднага

грабвайте шейните!

Ще летим до тъмно —

весели, честити!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.